CELEX: 62008CO0445
Language: et
Date: 2009-07-09 00:00:00
Title: Euroopa Kohtu määrus (kolmas koda), 9. juuli 2009.#Kurt Wierer versus Land Baden-Württemberg.#Eelotsusetaotlus: Verwaltungsgerichtshof Baden-Württemberg - Saksamaa.#Kodukorra artikli 104 lõike 3 esimene lõik - Juhiluba - Direktiiv 91/439/EMÜ - Siseriikliku juhiloa äravõtmine joobes juhtimise tõttu - Vastuvõtvas liikmesriigis uue juhiloa saamiseks vajaliku meditsiinilis-psühholoogilise kontrolli tõendi esitamata jätmine - Teises liikmesriigis väljastatud juhiluba - Elukohatingimuse kontrollimine vastuvõtva liikmesriigi poolt - Võimalus tugineda teabele, mille on esitanud juhiloa omanik koostöökohustuse alusel, mis lasub tal vastuvõtva liikmesriigi siseriikliku õiguse kohaselt - Võimalus kontroll läbi viia juhiloa väljastanud liikmesriigis.#Kohtuasi C-445/08.

Euroopa Kohtu (kolmas koda) 9. juuli 2009. aasta määrus – Wierer vs. Land Baden-Württemberg
      (kohtuasi C‑445/08)
      Kodukorra artikli 104 lõike 3 esimene lõik – Juhiluba – Direktiiv 91/439/EMÜ – Siseriikliku juhiloa äravõtmine joobes juhtimise tõttu – Vastuvõtvas liikmesriigis uue juhiloa saamiseks vajaliku meditsiinilis-psühholoogilise kontrolli tõendi esitamata jätmine
         – Teises liikmesriigis väljastatud juhiluba – Elukohatingimuse kontrollimine vastuvõtva liikmesriigi poolt – Võimalus tugineda teabele, mille on esitanud juhiloa omanik koostöökohustuse alusel, mis lasub tal vastuvõtva liikmesriigi
         siseriikliku õiguse kohaselt – Võimalus kontroll läbi viia juhiloa väljastanud liikmesriigis
      
      Transport – Maanteevedu – Juhiluba – Direktiiv 91/439 (nõukogu direktiiv 91/439, muudetud määrusega nr 1882/2003, artikli 1 lõige 2, artikli 7 lõige 1 ja artikli 8
         lõiked 2 ja 4) (vt punktid 59–63 ja resolutsioon)
      
      Ese
      
         
               Eelotsusetaotlus – Verwaltungsgerichtshof Baden-Württemberg – Nõukogu 29. juuli 1991. aasta direktiivi 91/439/EMÜ juhilubade
                  kohta (EÜT L 237, lk 1; ELT eriväljaanne 07/01, lk 317) artikli 9 tõlgendamine – Teises liikmesriigis väljastatud juhiloa
                  tunnustamast keeldumine elukoha tingimuse rikkumise tõttu –Selleks et kontrollida, kas elukoha tingimus oli juhiloa väljastamise
                  hetkel täidetud, on vastuvõtval liikmesriigil võimalik tugineda teabele, mille juhiloa omanik ise on esitanud haldus- ja kohtumenetluses
                  tal lasuva koostöökohustuse alusel, või vajaduse korral viia kontroll läbi juhiloa väljastanud liikmesriigis – Juhiloa omanik,
                  kellelt on siseriiklik juhiluba joobes juhtimise tõttu ära võetud ning kes ei saa esitada oma elukohaliikmesriigis uue juhiloa
                  saamiseks vajalikku meditsiinilis-psühholoogilise kontrolli tõendit.
               
            Resolutsioon
      Nõukogu 29. juuli 1991. aasta direktiivi 91/439/EMÜ juhilubade kohta (muudetud Euroopa Parlamendi ja nõukogu 29. septembri
         2003. aasta määrusega (EÜ) nr 1882/2003) artikli 1 lõiget 2, artikli 7 lõiget 1 ning artikli 8 lõikeid 2 ja 4 tuleb tõlgendada
         nii, et nende sätetega on vastuolus see, kui liikmesriik keeldub oma territooriumil tunnustamast isiku juhtimisõigust, mis
         tuleneb hiljem teise liikmesriigi poolt antud juhiloast, kui varem on vastuvõtvas liikmesriigis sellelt isikult joobes juhtimise
         tõttu juhiluba ära võetud ning kui see uus juhiluba on antud väljaspool uue juhiloa väljastamise keeluaega, kui selgub:
      
      –        selgituste ja teabe alusel, mis selle juhiloa omanik on andnud haldus- või kohtumenetluses vastuvõtva liikmesriigi siseriiklikust
         õigusest talle tuleneva koostöökohustuse täitmise raames, et selle juhiloa väljastanud liikmesriik ei ole järginud elukoha
         tingimust,
      
      või
      –        et teave, mis saadi loa väljastanud liikmesriigis vastuvõtva liikmesriigi ametivõimude ja kohtu läbi viidud uurimise käigus,
         ei ole viimati nimetatud riigilt saadud vaieldamatu teave, mis tõendaks, et juhiloa omaniku peamine elukoht ei olnud selle
         riigi territooriumil viimase poolt juhiloa väljastamise ajal.